**Súhlas so spracúvaním osobných údajov**

**pre projekt „CHLEBODARCA“**

|  |
| --- |
| **ŽIADOSŤ O POSKYTNUTIE POMOCI** |

|  |  |
| --- | --- |
| **Dotknutá osoba**[[1]](#footnote-1)**:** | **Zákonný zástupca/Nositeľ rodičovských práv**[[2]](#footnote-2)**:** |
| Meno a priezvisko: ..................................................... | Meno a priezvisko: ..................................................... |
| Dátum narodenia: ....................................................... | Dátum narodenia: ...................................................... |
| Adresa bydliska: .......................................................... | Adresa bydliska: .......................................................... |
| ..................................................................................... | ..................................................................................... |
| (ďalej len „**dotknutá osoba**“) | E-mail: ......................................................................... |
|  | Tel. kontakt: ................................................................ |
|  | (ďalej len „**nositeľ rodičovských práv**“) |

**Ako dotknutá osoba**, **v prípade dieťaťa ako nositeľ rodičovských práv**, v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**nariadenie**“), týmto v súvislosti s projektom pomoci rodinám v núdzi s názvom CHLEBODARCA (ďalej len „**Projekt**“),

**udeľujem výslovný a dobrovoľný súhlas**

**so pracúvaním mojich osobných údajov, resp. ako nositeľ rodičovských práv so spracovaním osobných údajov môjho dieťaťa**, a to identifikačných a kontaktných údajov, údajov zo zdravotnej dokumentácie, nášho životného príbehu a obrazových a zvukovo-obrazových záznamov (videá a fotografie), ktoré som poskytol/la spoločnosti BILLA s.r.o., občianskemu združeniu BILLA ľuďom, partnermi projektu, najmä n.o. JEDEN RODIČ, alebo ktoré boli získané v súvislosti s projektom „CHLEBODARCA“, uvedenými subjektmi **na účely vybavenia žiadosti o poskytnutie pomoci v núdzi**. Tento súhlas je možné kedykoľvek bez udania dôvodov a s okamžitouúčinnosťou odvolať.

Svojim podpisom **zároveň** ako dotknutá osoba, v prípade dieťaťa ako nositeľ rodičovských práv, udeľujem BILLA s.r.o. a OZ BILLA ľuďom **súhlas** na použitie obrazových snímok, obrazových a zvukových záznamov týkajúcich sa dotknutej (fyzickej) osoby alebo prejavov jej osobnej povahy **podľa § 12 ods. 1 Občianskeho zákonníka** v znení neskorších predpisov.

**Ak sa k** obrazovým, zvukovým a obrazovo - zvukovým **záznamom** (videám a fotografiám) **vzťahujú** práva upravené zákonom č. 185/2015 Z. z. autorský zákon v znení neskorších predpisov („**Autorský zákon**“) alebo iné **práva duševného vlastníctva**, udeľujem svojim podpisom ak dotknutá osoba, v prípade dieťaťa ako nositeľ rodičovských práv dotknutej osoby, BILLA s.r.o. a OZ BILLA ľuďom **zároveň** všestrannú bezodplatnú **licenciu** na ich použitie a na nakladanie s týmito právami (vrátane práv podľa § 65 a nasl. Autorského zákona) všetkými známymi spôsobmi (vrátane vyhotovenie originálu záznamu umeleckého výkonu dotknutej osoby; rozmnoženín tohto záznamu v akejkoľvek forme; sprístupňovanie záznamu umeleckého výkonu verejnosti; ďalšie spracovanie umeleckého výkonu a/alebo akéhokoľvek zvukového, obrazového alebo zvukovo-obrazového záznamu umeleckého výkonu dotknutej osoby za účelom propagácie projektu „CHLEBODARCA“ aj pre potreby tvorby iného diela) v neobmedzenom územnom a vecnom rozsahu na celý čas trvania majetkových práv dotknutej osoby. Zároveň týmto ako dotknutá osoba, v prípade dieťaťa ako nositeľ rodičovských práv, udeľujem OZ BILLA ľuďom a BILLA s.r.o. súhlas na udelenie sublicencie a postúpenie licencie tretím osobám.

Vyhlasujem, že som si prečítal Informáciu o spracovaní a ochrane osobných údajov a Podmienky účasti na projekte CHLEBODARCA, ktoré sú zverejnené na www.chlebodarca.sk a ktorým som porozumel/a a súhlasím s nimi.

V ......................................., dňa ......................................

......................................................................................... (podpis dotknutej osoby/zákonného zástupcu)

**Informácia o spracovaní a ochrane osobných údajov**

**na účely projektu CHLEBODARCA**

Ochrana osobných údajov je pre nás veľmi dôležitá. Rešpektujeme Vaše súkromie. Preto Vás nižšie informujeme o spracovaní Vašich osobných údajov za účelom realizácie projektu pomoci rodinám v núdzi v rámci projektu s názvom CHLEBODARCA (ďalej len „**Projekt**“). **Občianske združenie BILLA ľuďom**, so sídlom Bajkalská 19/A, 82102 Bratislava-Ružinov, Slovenská republika, IČO: 50 525 697 (ďalej len „**OZ BILLA ľuďom**“) a **spoločnosť BILLA s.r.o.**, so sídlom Bajkalská 19/A, 82102 Bratislava-Ružinov, Slovenská republika, IČO: 31 347 037 (ďalej len „**BILLA**“) sú ako spoloční prevádzkovatelia zodpovední za dodržiavanie všeobecne záväzných predpisov o ochrane osobných údajov, najmä Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**všeobecné nariadenie o ochrane údajov**“) a zákona č. 18/2018 Z.z. o ochrane osobných údajov a o zmene a doplnení niektorých zákonov. Naša prax pri spracúvaní a ochrane osobných údajov je v súlade s príslušnými predpismi.

|  |
| --- |
| **Právo namietať proti spracúvaniu osobných údajov**  Proti spracúvaniu Vašich osobných údajov, ktoré je založené na našich oprávnených záujmoch, môžete kedykoľvek namietať, aj bez uvedenia dôvodov. Námietku musíme riadne posúdiť. Ak nepreukážeme, že máme na spracúvanie nevyhnutné oprávnené dôvody a že tieto prevažujú nad Vašimi záujmami, právami a slobodami, nebudeme Vaše osobné údaje ďalej spracúvať.  Kedykoľvek môžete, bez uvedenia dôvodov, namietať aj proti spracúvaniu Vašich osobných údajov na účely medializácie Vášho príbehu. V tomto prípade musíme námietku automaticky akceptovať a prestať spracúvať Vaše osobné údaje na tento účel.    Vašu námietku môžete poslať na: BILLA s.r.o., Bajkalská 19/A, 821 02 Bratislava, Slovenská republika alebo e-mailom na [osobneudaje@billa.sk](mailto:osobneudaje@billa.sk). |

Vyplnením prihlasovacieho online formulára do Projektu na stránke <https://www.billa.sk/oz-billa-ludom/chlebodarca> a zaslaním požadovaných príloh poskytujete OZ BILLA ľuďom a BILLA ako spoločným prevádzkovateľom osobné údaje. Jedná sa o Vaše osobné údaje, osobné údaje Vášho dieťaťa a prípadne ďalších členov Vašej rodiny, či blízkych osôb, a to meno, priezvisko, vek, adresu, prípadne aj rodné číslo a ďalšie údaje uvedené vo Vami poskytnutých dokumentoch, telefónne číslo, e-mail, údaje týkajúce sa zdravia, opis Vášho životného príbehu, obrazové a zvukovo-obrazové záznamy (videá a fotografie).

Uvedené údaje sú potrebné na účely vyhodnotenia Vašej žiadosti o poskytnutie pomoci v rámci Projektu, jej poskytnutia a realizácie Projektu a na účely propagácie, komunikácie a informovania zamestnancov BILLA a verejnosti o činnostiach a dobročinných aktivitách organizovaných OZ BILLA ľuďom v spolupráci s BILLA prostredníctvom medializácie Vášho príbehu, vrátane zverejnenia Vášho príbehu, fotografií členov Vašej rodiny, rozhovorov a videí s nimi na webovej stránke [www.billa.sk](http://www.billa.sk) alebo na [www.chlebodarca.sk](http://www.chlebodarca.sk), na intranete spoločnosti BILLA, vo firemnom časopise BILLA a v iných propagačných materiáloch, v tlačových správach, televíznych, printových a iných médiách, na konferenciách a na sociálnych sieťach, ktoré budú o Projekte informovať.

Právnym základom spracúvania osobných údajov za účelom vyhodnotenia Vašej žiadosti a poskytnutie pomoci a realizácie Projektu je Váš dobrovoľný súhlas, a to v zmysle čl. 6 ods. 1 písm. a) všeobecného nariadenia o ochrane údajov.

Právnym základom spracúvania osobných údajov za účelom medializácie príbehu je tiež Váš dobrovoľný súhlas, a to v zmysle čl. 6 ods. 1 písm. a) všeobecného nariadenia o ochrane údajov.

Poskytnutie osobných údajov v prihlasovacom online formulári, resp. jeho prílohách, nie je Vaša zákonná ani zmluvná povinnosť, avšak bez ich poskytnutia by nebolo možné Vašu žiadosť riadne posúdiť a poskytnúť pomoc.

BILLA ani OZ BILLA ľuďom neposkytujú Vaše osobné údaje iným subjektom, aby ich spracúvali pre seba. Príjemcom Vašich osobných údajov je partner Projektu, a to **nezisková organizácia JEDEN RODIČ**, so sídlom: Trieda SNP 1700/68, 97401 Banská Bystrica, Slovenská republika, IČO: 52365808, zapísaná v Registri mimovládnych organizácií vedenom Ministerstvom vnútra SR, sekciou verejnej správy, pod registračným číslo: 6/2019, ktorý zabezpečuje hodnotenie žiadostí o poskytnutie pomoci, výber rodín, ktorým bude pomoc poskytnutá a podieľa sa na realizácii pomoci.

Príjemcom Vašich osobných údajov budú, v prípade, ak Vás vyberieme ako rodinu, ktorej bude v rámci Projektu poskytnutá pomoc, ďalší partneri Projektu, a to spoločnosť **PENAM SLOVAKIA, a.s.**, so sídlom: Štúrova 74/138 Nitra, Slovenská republika, IČO: 36 283 576, zapísaná v obchodnom registri Okresného súdu Nitra, oddiel: Sa, vložka č. 10331/N a spoločnosť **Berto sk, s. r. o.**, so sídlom: Hlavná 1, 900 66 Vysoká pri Morave, Slovenská republika, IČO: 45 278 156, zapísaná v Obchodnom registri Okresného súdu Bratislava I, oddiel: Sro, vložka č. 61618/B.

Príjemcom Vašich osobných údajov môže byť ďalej lekár za účelom preverenia Vami deklarovaného zdravotného stavu, verejnosť na účely vyššie uvedenej propagácie Projektu a iné subjekty zapojené do realizácie alebo propagácie Projektu (napr. marketingové agentúry, subjekty poskytujúce administratívnu podporu), ktoré sú ako sprostredkovatelia oprávnení Vaše osobné údaje pre nás spracovávať. V odôvodnených prípadoch môžu byť Vaše osobné údaje poskytnuté ďalším príjemcom ako napr. účtovným, daňovým, právnym a podobným poradcom, Slovenskej obchodnej inšpekcii, Daňovému úradu a iným verejným orgánom na základe povinností podľa osobitných právnych predpisov.

V rámci spracúvania Vašich osobných údajov nedochádza k ich prenosu do tretích krajín mimo územie Európskej únie, ani do medzinárodných organizácií. Vaše osobné údaje nie sú predmetom automatizovaného rozhodovania, resp. nebudú predmetom profilovania.

Vaše osobné údaje budú spracúvané po dobu trvania Projektu a po uplynutí tejto doby budú Vaše osobné údaje uchovávané z dôvodu prípadnej kontroly priebehu Projektu zo strany orgánov dozoru pre prípad potreby doloženia, že OZ BILLA ľuďom a BILLA ako poskytovatelia pomoci a prevádzkovatelia postupovali v súlade s príslušnými právnymi predpismi, najviac však po dobu 4 rokov od skončenia Projektu.

Okrem vyššie uvedeného práva namietať máte právo svoj súhlas kedykoľvek odvolať bez udania dôvodov a to s okamžitou účinnosťou, avšak bez tohto aby to malo vplyv na zákonnosť spracovania pred jeho odvolaním, ďalej právo na prístup k osobným údajom, právo na ich opravu, vymazanie alebo obmedzenie spracúvania, právo na prenos osobných údajov k inej osobe a právo podať sťažnosť na Úrad na ochranu osobných údajov SR.

So žiadosťami o uplatnenie práv, otázkami a inými podnetmi týkajúcimi sa osobných údajov sa môžete obrátiť na: BILLA s.r.o., písomne na adrese sídla Bajkalská 19/A, 821 02 Bratislava alebo e-mailom na: [osobneudaje@billa.sk](mailto:osobneudaje@billa.sk), čo je kontakt aj na zodpovednú osobu určenú BILLA pre oblasť osobných údajov. Ak sa jedná len o otázky a nie o osobitné žiadosti a podobné podnety, tak sa s nimi môžete na BILLA obrátiť aj telefonicky na telefónnom čísle: +421 800 131 121.

1. V prípade osoby ktorá dovŕšila 16 rokov políčko o dotknutej osoby vypĺňa táto osoba. V prípade osoby, ktorá nedovŕšila 16 rokov (t.j. dieťaťa) je potrebné v políčku dotknutej osoby uviesť údaje dieťaťa, avšak súhlas na konci podpisuje zákonný zástupca/nositeľ rodičovských práv (napr. rodič, opatrovník). [↑](#footnote-ref-1)
2. Údaje zákonného zástupcu/nositeľa rodičovských práv sa vypĺňajú len v prípade, že dotknutou osobou je dieťa. [↑](#footnote-ref-2)